En grunnleggende form for keltisk eller pseudo-keltisk lineært knuteverk.
Keltisk kors dekorert med keltiske knuter
**Keltisk knute** (irsk: *snaidhm Cheilteach*; walisisk: *cwlwm Celtaidd*; kornisk: *kolm Keltek*; skotsk-gælisk: *snaidhm Ceilteach* ) er en rekke knuter og stiliserte grafiske representasjoner av knuter (ofte «endeløse knuter») som brukes til dekorasjon, brukt mye i den keltisk stilen til insulær kunst. Disse knutene er mest kjent for sin tilpasning for bruk i ornamentering av kristne monumenter, som keltiske kors, og manuskripter, som Lichfieldevangeliene, Kellsboken og Lindisfarne-evangeliene. De fleste er endeløse eller evige knuter, og mange er varianter av kurvvevknuter.

Historie
--------

Klosteret Cahir Abbey i Irland, 1400-tallet
Initial fra Kellsboken dekorert med et intrikat knutemønster.
Bruken av sammenflettete mønstre hadde sin opprinnelse i det sene Romerriket. Knutemønstre dukket først opp i det tredje og fjerde århundre e.Kr. og kan sees i romerske gulvmosaikker fra den tiden. Interessante utviklinger i den kunstneriske bruken av sammenflettede knutemønstre finnes i bysantinsk arkitektur, tekstiler og illuminerte manuskripter, koptisk kunst, keltisk kunst, islamsk kunst, og europeisk arkitektur og illuminerte manuskripter.

Spiraler, trinnmønstre og nøkkelmønstre er dominerende motiver i keltisk kunst før den kristne innflytelsen, som i Irland begynte i tiden rundt 450. Disse utformingene fant veien inn i tidlige kristne manuskripter og kunstverk med tillegg av skildringer fra livet, som dyr, planter og til og med mennesker. I begynnelsen var mønstrene intrikate sammenvevde snorer eller fletter, som også finnes i andre områder av Europa, som Italia, på 600-tallet. Et fragment av en evangeliebok (*Durham Cathedral Library, A. II. 10.*), nå i biblioteket til Durhamkatedralen og som ble opprettet i nordlige England på 700-tallet, inneholder et av eldste eksempler på ekte knuteutforming på keltisk vis.

Den stilen som er oftest assosiert med de keltiske landene, men den ble også praktisert mye i England og ble siden eksportert til det europeiske fastlandet av munker og misjonærer fra irske og northumbriske klostre. Den britiske arkeologen og kunsthistorikeren John Romilly Allen (1847–1907) har identifisert «åtte elementære knuter som danner grunnlaget for nesten alle sammenflettede mønstre i keltisk dekorativ kunst».

Keltiske knuter som enkel utforming av tatovering ble populær i USA særlig på 1970- og 1980-tallet.

Bilder
------

* En liten del av romersk flisegulv og mosaikk, 325 e.Kr. Woodchester, Gloucestershire, EnglandEn liten del av romersk flisegulv og mosaikk, 325 e.Kr. Woodchester, Gloucestershire, England
* Romansk kors på toppen av St. Susannas kirke, Santiago de CompostelaRomansk kors på toppen av St. Susannas kirke, Santiago de Compostela
* Design inspirert av illustrasjonen i Lindisfarne-evangelieneDesign inspirert av illustrasjonen i Lindisfarne-evangeliene
* En grunnleggende form for et keltisk knutekorsEn grunnleggende form for et keltisk knutekors
* Ornamental versjon av keltisk kors med dekorativt knute- og flettverk Ornamental versjon av keltisk kors med dekorativt knute- og flettverk
* Kvasi-keltisk kors formet av en stor symmetrisk knute med en sirkel flettet gjennom midtenKvasi-keltisk kors formet av en stor symmetrisk knute med en sirkel flettet gjennom midten

Referanser
----------

1. ↑  Beer, Robert (2003): *The Handbook of Tibetan Buddhist Symbols* (PDF). Serindia Publications. ISBN 1-59030-100-5; s. 11.
2. ↑  Ashley, Clifford W. ([1944] 1993): *The Ashley Book of Knots*. New York: Doubleday. ISBN 0-385-04025-3; s. 139–140.
3. ↑  Trilling, James (2001): *The Language of Ornament*. World of Art. Thames and Hudson. ISBN 978-0500203439.
4. ↑  «Roman mosaic patterns - A Visual Glossary», *The Ancient Home*, 23. oktober 2017
5. ↑  «Tunic with Interlace Decoration», *The Met*. Sitat: «Interlaces and knots are among the most frequently employed motifs in the arts of the early Byzantine period»
6. ↑  Amberdrake, Éowyn (3. mai 2003): *Coptic Knotwork in Manuscripts* (PDF), SCA Heraldry
7. ↑   Edkins, Jo (2009): «Examples of Islamic interlacing patterns», *Theedkins.co.uk*
8. ↑  Nordenfalk, Carl (1977): *Celtic and Anglo-Saxon Painting: Book illumination in the British Isles 600–800*. New York: George Braziller
9. ↑  «Earliest Durham gospel-book» Arkivert 25. august 2023 hos Wayback Machine. British Library
10. ↑   Lee, Sidney, red. (1912): «Allen, John Romilly», *Dictionary of National Biography* (2nd supplement). Bind 1. London: Smith, Elder & Co.
11. ↑   Allen, J. Romilly (1904): *Celtic Art in Pagan and Christian Times*. Methuen & Co. ISBN 1-85891-075-7; s. 265.
12. ↑  Ivan, Drew (10. august 2005): «Eight Basic Knotwork Patterns», *Celtic Knotwork*
13. ↑   Shapiro, Ari (25. november 2014): «The American Origins Of The Not-So-Traditional Celtic Knot Tattoo», *NPR*

Se også
-------

* Salomons knute
* Den gordiske knute
* Valknute
* Norrøn kunst, særlig Osebergstil

Eksterne lenker
---------------

* (en) Celtic knots – kategori av bilder, video eller lyd på Commons Rediger på Wikidata

* (en) Knots in traditional art – galleri av bilder, video eller lyd på Commons Rediger på Wikidata
* Draw Your Own Celtic Knotwork, omfattende liste over lenker til både opplæringer i knuteverk og bibliografi
* Celtic Interlace - An Overview Arkivert 19. juni 2020 hos Wayback Machine. av Stephen Walker, gjengitt med tillatelse fra *Dalriada Magazine*, 2000